**О Д Г О В О Р**

на пратеничко прашање од пратеникот Сулејман Рушити поставено

на 57-та седница на Собранието на Република Македонија

одржана на 28 мај 2009 година

 Во врска со проектот за изградба на фекална канализација во село Чајле,општина Гостивар, Ве известувам дека Министерството за транспорт и врски на ден 09.01.2009 година во дневните, печатрни медиуми и на интернет страната на Министерството за транспорт и врски објави оглас за поднесување на барања за користење на средства од Буџетот на Република Македонија за 2009 година за изградба на водоснабдителни и канализациони системи ЕЛС во Република Македонија за 2009 година. Согласно објавениот оглас, кој траеше до 30.01.2009 година, секоја општина имаше подеднакво право да поднесе барање до Министерството за транспорт и врски за користење на утврдените средства во Буџетот на Република Македонија за 2009 година. Од пристигнатите проекти до Министерството за транспорт и врски, општина Гостивар достави барање за користење на финансиски средства за изградба на фекална канализација за населено место Чегране, за кој проект од Буџетот на Министерството за транспорт и врски за 2009 година беа обезбедени вкупно 3.000.000,00 денари, што значи дека горенаведената канализациона мрежа во село Чајле, општината нема поднесено барање, коешто претставува основа за доделување на средства. Претпоставуваме дека по приоритетен проект за општината претставува село Чегране, односно, креирањето на политиката на општината е во интерес на Градоначалникот, во којашто како Министерство за транспорт и врски никогаш досега не сме влијаеле.